Diari Oficial de la Generalitat Valenciana


Sumari del DOGV 5665, del 21-12-2007 (2007/14044)

Judici 000005/2007. Notificació de la sentència a Trevifuer, SL.
----------------------------------------------------------------

### Dades del document

Número de DOGV
:   5665

Data del DOGV
:   21-12-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/14814


Data del document
:   06-11-2007

Organisme emissor
:   Jutjat de Primera Instància Número 5 de Sueca

Tipus de document
:   Edicte

Descriptors 

:   * sistema judicial

Judici 000005/2007. Notificació de la sentència a Trevifuer, SL. [2007/14568]  
Procediment: assumpte civil 000005/2007  
Judici: judici verbal (desnonament per falta de pagament) - 000005/2007  
Part demandant: Alicia Peris Tomás  
Part demandada: Trevifuer, SL  
Sobre  
En el judici referenciat, s'ha dictat la resolució que té el text literal següent:  
«Sentència número 105/2007  
Sueca, 29 d'octubre de 2007  
Lucia Mayordomo Luján, jutgessa del Jutjat de Primera Instància i Instrucció numero 5 de Sueca i partit, ha vist estes actuacions de judici de desnonament, seguides amb el numero 5/2007, a instància d'Alicia Peris Tomás, contra Trevifuer, SL, procedix dictar esta resolució.   
Fets  
Primer. En data 3 de gener de 2007, va correspondre a este jutjat la precedent demanda de judici de desnonament, presentada per Sara Blanco Lleti, en representació d'Alicia Peris Tomás, contra Trevifuer, SL, fundada en falta de pagament de les rendes, i després d'al·legar els fonaments de dret que va estimar d'aplicació, va acabar suplicant es dictara sentència per la qual es declarara resolt el contracte d'arrendament objecte d'este litigi, amb l'advertiment de llançament en cas de no verificar-ho, tot això amb imposició de les costes del plet al demandat.  
Segon. Per interlocutòria de data 8 de gener de 2007, es va admetre a tràmit la demanda, i es va acordar la celebració del corresponent judici, que va tindre lloc el dia 26 d'octubre de 2007, amb l'assistència de la part actora i no així de la demandada, qui va ser degudament citada.  
Tercer. Obert l'acte per sa senyoria, l'actora es va afirmar i ratificar en l'escrit de demanda.  
La demandada no va comparéixer a l'acte del judici, malgrat haver sigut citada en legal forma, i se la va tindre com a rebel als efectes processals oportuns.  
Quart. L'actora va sol·licitar la rebuda del plet a prova, i va sol·licitar la documental per reproduïda.  
Practicada la prova admesa, quedaren les actuacions conclosos per a dictar l'oportuna resolució.  
Cinqué. En la tramitació d'este judici s'han observat les prescripcions legals.   
Fonaments de dret  
Primer. L'actor va interposar demanda en judici de desnonament per falta de pagament de les rendes, en haver deixat de pagar la demandada els rebuts produïts durant els mesos de juny de 2006 a desembre de 2006, a raó de 1.200 euros mensuals, endeutant la mercantil demandada la quantitat total de 3.768 euros, quantitat esta a la qual Trevifuer, SL venia obligat en virtut del contracte d'arrendament d'habitatge firmat en data 15 juny de 2006 sobre l'immoble situat al Mareny de Barraquetes, Platja del Rei, carrer de les Barques, núm. 11,  
Segon. A la vista de tot l'anterior, procedix examinar si concorren els requisits necessaris per a acordar la resolució del contracte i desallotjament dels actuals ocupants de l'immoble, i es partix per a això del contingut de l'article 27 de la Llei d'Arrendaments Urbans de 24 de novembre de 1994, en el paràgraf 2 del qual s'indica que l'arrendador podrà resoldre de ple dret el contracte per les causes següents:  
a) La falta de pagament de la renda o, si s'escau, de qualsevol de les quantitats el pagament de les quals haja assumit o corresponga a l'arrendatari. Ara bé, conforme al que disposa l'article 440 de la Llei d'Enjudiciament Civil, en relació amb l'article 22 de la Llei d'Enjudiciament Civil, els processos de desnonament de finca urbana per falta de pagament de les rendes o quantitats hagudes per l'arrendatari acabaran si, abans de la celebració de la vista, l'arrendatari paga a l'actor o posa a la seua disposició en el tribunal o notarialment, l'import de les quantitats reclamades en la demanda i el de les que endeute en el moment d'este pagament enervador del desnonament. El que es disposa en el paràgraf anterior no serà d'aplicació quan l'arrendatari haja enervat el desnonament, en una ocasió anterior, ni quan l'arrendador haguera requerit de pagament a l'arrendatari, per qualsevol mitjà fefaent, almenys amb quatre mesos d'antelació a la presentació de la demanda i el pagament no s'haguera efectuat al temps d'esta presentació.  
Per tot l'anterior, atés que la part demandada no ha comparegut en l'acte del judici malgrat estar degudament citada, i atés que la part actora ha provat en este, allò al·legat com a causa de desnonament en la demanda presentada, és per això que procedix estimar la pètita d'esta, en la totalitat de les pretensions.  
Tercer. Tampoc procedix fer cap pronunciament al voltant de qui estiguen obligats al pagament de la renda i des de quin moment, ja que l'actor no exercita acció en relació de quantitat, com podria haver-ho fet mitjançant la possibilitat d'acumulació a través del corresponent procés declaratiu, segons preveu l'article 40.2 de la Llei d'Arrendaments Urbans, sinó que simplement insta la resolució del contracte i el desallotjament de la finca, per la qual cosa basta amb el fet d'haver-se provat la falta de pagament de la renda dels mesos de desembre de 2005 a juny de 2006, per a accedir a les seues pretensions.  
Quart. En matèria de costes processals, és d'aplicació la disposició en l'article 394 de la Llei d'Enjudiciament Civil, de manera que, en estimar-se íntegrament la demanda, procedix la seua imposició a la part demandada.  
Vistos els preceptes legals esmentats i altres disposicions de general i pertinent aplicació,  
Dispositiva  
Que amb l'estimació íntegra de la demanda interposada per Alicia Peris Tomás, declare resolt, per falta de pagament de la renda, el contracte d'arrendament de la finca situada al Mareny de Barraquetes, Platja del Rei, carrer de les Barques, núm. 11 i condemne en conseqüència a Trevifuer, SL, que, dins del termini previst en la Llei, desallotge i deixe a lliure disposició de la part actora l'habitatge objecte d'este plet, i se li comunica de llançament a costa seua si no ho verifica, en data 13 de maig de 2008, a les 09.30 hores i que pague l'import de les costes causades en esta litis.  
Notifiqueu esta resolució a les parts, i feu-los saber que esta no és ferma i que contra esta es pot interposar recurs d'apel·lació per a l'Audiència Provincial de València, sent-ne requisit per a l'admissió d'este recurs acreditar haver satisfet les rendes vençudes o les que haja de pagar per avançades conforme al contracte, o si s'escau, consignar-les en este Jutjat, de conformitat amb l'article 449 de la Llei d'Enjudiciament Civil.  
Així, esta és la meua sentència, que pronuncie, mane i firme.»  
Publicació. L'anterior sentència l'ha donada, llegida i publicada la jutgessa que la va dictar en el dia de la data i en audiència pública, en done fe.  
En atenció al desconeixement de l'actual domicili o residència de la part demandada, de conformitat amb el que disposen els articles 497.2 de la Llei 1/2000, d'Enjudiciament Civil, ha acordat la publicació d'este edicte en el tauler d'anuncis del Jutjat per a dur a efecte la diligència de notificació.  
Sueca, 6 de novembre de 2007.- La secretària judicial: Rosa María Pérez Martín.